REGULAMENTUL (UE) 2022/1324 AL COMISIEI

din 28 iulie 2022

de modificare a anexelor II și III la Regulamentul (CE) nr. 396/2005 al Parlamentului European și al Consiliului în ceea ce privește limitele maxime de reziduuri pentru benzovindiflupir, boscalid, fenazaquin, fluazifop-P, flupiradifuron, fluxapiroxad, fosetil-Al, izofetamid, metaflumizonă, piraclostrobin, spirotetramat, tiabendazol și tolclofos-metil din sau de pe anumite produse

(Text cu relevanță pentru SEE)

COMISIA EUROPEANĂ,

având în vedere Tratatul privind funcționarea Uniunii Europene,

având în vedere Regulamentul (CE) nr. 396/2005 al Parlamentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare și hrana de origine vegetală și animală pentru animale și de modificare a Directivei 91/414/CEE (1), în special articolul 14 alineatul (1) litera (a),

întrucât:

(1) La 14 decembrie 2021, Comisia Codex Alimentarius a adoptat noi limite maxime Codex pentru reziduuri (CXL-uri) pentru acetoclor, afidopiropen, benzovindiflupir, bifentrin, boscalid, buprofezin, carbendazim, clorantraniliprol, ciclaniliprol, cipermetrin (inclusiv alfa- și zeta-cipermetrin), dicamba, fenazaquin, flonicamid, fluazifop-P, fluensulfonă, flupiradifuron, fluxapiroxad, fosetil-Al, glifosat, izofetamid, kresoxim-metil, mandestrobin, mesotrion, metaflumizonă, metconazol, metopren, pendimetalin, pentiopirad; picoxistrobin, propiconazol, pidiflumetofen, piraclostrobin, piriofenonă, piriproxifen, spirotetramat, tebuconazol, tiabendazol, tolclofos-metil și tolfenpirad (2).

(2) În anexele II, III și IV la Regulamentul (CE) nr. 396/2005 au fost stabilite limite maxime de reziduuri (LMR-uri) pentru substanțele respective, cu excepția substanțelor afidopiropen, fluensulfonă, pidiflumetofen și tolfenpirad, pentru care nu au fost stabilite LMR-uri specifice și care nu au fost incluse în anexa IV la Regulamentul (CE) nr. 396/2005, astfel încât se aplică valoarea implicită de 0,01 mg/kg menționată la articolul 18 alineatul (1) litera (b) din regulamentul în cauză.

(3) În conformitate cu articolul 5 alineatul (3) din Regulamentul (CE) nr. 178/2002 al Parlamentului European și al Consiliului (3), în situația în care există standarde internaționale sau finalizarea lor este iminentă, ele se iau în considerare în elaborarea sau adaptarea legislației alimentare, cu excepția cazurilor în care aceste standarde sau părțile lor relevante ar fi mijloace ineficiente sau inadecvate pentru îndeplinirea obiectivelor legitime ale legislației privind alimentele sau a cazurilor în care există o justificare științifică sau a cazurilor în care ele ar avea drept rezultat un nivel de protecție diferit față de cel determinat ca fiind adecvat în Uniune. În plus, în conformitate cu articolul 13 litera (e) din regulamentul respectiv, Uniunea trebuie să promoveze coerența dintre standardele tehnice internaționale și legislația alimentară, asigurându-se, în același timp, că nivelul ridicat de protecție adoptat în Uniune nu este diminuat.

(4) Uniunea a prezentat Comitetului Codex privind reziduurile de pesticide (CCPR) o rezervă (4) (5) privind CXL-urile propuse pentru următoarele combinații de pesticide/produse: acetoclor (toate produsele), afidopiropen (toate produsele), bifentrin (toate produsele), boscalid (subgrupa fructelor sămânțoase), buprofezin (toate produsele), carbendazim (toate produsele), ciclaniliprol (toate produsele), cipermetrin (inclusiv alfa- și zeta-cipermetrin) (toate produsele), dicamba (toate produsele); flonicamid (toate produsele), fluazifop-P (boabe de soc, căpșuni), fluensulfonă (toate produsele), fosetil-Al (boabe de cafea), glifosat (toate produsele), mandestrobin (semințe de rapiță), metaflumizonă (struguri), metconazol (toate produsele), metopren (toate produsele), pentiopirad (toate produsele); picoxistrobin (toate produsele), propiconazol (toate produsele), pidiflumetofen (toate produsele), tebuconazol (toate produsele), tolclofos-metil (cartofi) și tolfenpirad (toate produsele).

(5) În plus, Autoritatea Europeană pentru Siguranța Alimentară (denumită în continuare „autoritatea”) a identificat un risc de absorbție acută de tiabendazol în cartofii dulci (6). Prin urmare, CXL în cauză nu va fi inclusă în Regulamentul (CE) nr. 396/2005 ca LMR.

(6) CXL-urile pentru care Uniunea nu a prezentat o rezervă Comitetului Codex privind reziduurile de pesticide și pentru care autoritatea nu a identificat un risc de absorbție acută, printre care anumite CXL-uri pentru benzovindiflupir, boscalid, fenazaquin, fluazifop-P, flupiradifuron, fluxapiroxad, fosetil-Al, izofetamid, metaflumizonă, piraclostrobin, spirotetramat, tiabendazol și tolclofos-metil, sunt sigure pentru consumatorii din Uniune (7). Prin urmare, aceste CXL-uri trebuie incluse în Regulamentul (CE) nr. 396/2005 ca LMR-uri, cu excepția cazului în care se referă la produse care nu sunt menționate în anexa I la regulamentul respectiv sau dacă sunt stabilite la un nivel mai mic decât LMR-urile actuale. Prin urmare, nu trebuie efectuată nicio modificare în ceea ce privește LMR-urile pentru clorantraniliprol, kresoxim-metil, mesotrion, pendimetalin, piriofenonă, piriproxifen și tebuconazol.

(7) Pe baza avizului științific al autorității și ținând seama de factorii relevanți pentru subiectul în cauză, modificările respective ale LMR-urilor îndeplinesc cerințele prevăzute la articolul 14 alineatul (2) din Regulamentul (CE) nr. 396/2005.

(8) Prin urmare, Regulamentul (CE) nr. 396/2005 trebuie modificat în consecință.

(9) Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

ADOPTĂ PREZENTUL REGULAMENT:

Articolul 1 Anexele II și III la Regulamentul (CE) nr. 396/2005 se modifică în conformitate cu anexa la prezentul regulament.

Articolul 2 Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 28 iulie 2022. Pentru Comisie Președinta Ursula VON DER LEYEN

(1) JO L 70, 16.3.2005, p. 1.

(2) https://www.fao.org/fao-who-codexalimentarius/sh-proxy/en/?lnk=1&url=https%253A%252F%252Fworkspace.fao.org%252Fsites%252Fcodex%252FMeetings%252FCX-701-44%252FFINAL%252520REPORT%252FRep21_CACe.pdf

Programul comun FAO/OMS privind standardele alimentare, Comisia Codex Alimentarius. Apendicele III. Sesiunea 44. Sesiuni online, 8-15, 17-18 noiembrie și 14 decembrie 2021.

(3) Regulamentul (CE) nr. 178/2002 al Parlamentului European și al Consiliului din 28 ianuarie 2002 de stabilire a principiilor și a cerințelor generale ale legislației alimentare, de instituire a Autorității Europene pentru Siguranța Alimentară și de stabilire a procedurilor în domeniul siguranței produselor alimentare (JO L 31, 1.2.2002, p. 1).

(4) Observații formulate de Uniunea Europeană pe marginea Codex CX/PR 21/52/5 (REV):https://www.fao.org/fao-who-codexalimentarius/sh-proxy/en/?lnk=1&url=https%253A%252F%252Fworkspace.fao.org%252Fsites%252Fcodex%252FMeetings%252FCX-718-52%252FCRDs%252Fpr52_CRD22x.pdf

(5) Report of the 52nd session of the Codex Committee on Pesticide Residues REP21/PR (Raportul celei de a 52-a sesiuni a Comitetului Codex privind reziduurile de pesticide REP21/PR): https://www.fao.org/fao-who-codexalimentarius/sh-proxy/en/?lnk=1&url=https%253A%252F%252Fworkspace.fao.org%252Fsites%252Fcodex%252FMeetings%252FCX-718-52%252FREPORT%252FFINAL%2BREPORT%252FREP21_PR52e.pdf

(6) Scientific support for preparing an EU position in the 52nd Session of the Codex Committee on Pesticide Residues (CCPR) [Sprijin științific pentru pregătirea poziției UE în cadrul celei de a 52-a sesiuni a Comitetului Codex privind reziduurile de pesticide (CCPR)]. EFSA Journal 2021;19(8):6766.

(7) Scientific support for preparing an EU position in the 52nd Session of the Codex Committee on Pesticide Residues (CCPR) [Sprijin științific pentru pregătirea poziției UE în cadrul celei de a 52-a sesiuni a Comitetului Codex privind reziduurile de pesticide (CCPR)]. EFSA Journal 2021;19(8):6766.